**Նոր ուսուցիչներ**

1. [***Արաքս Աբգարյան***](https://araqsabgaryan.wordpress.com/)***-անգլերեն***

Սեպտեմբերի 19-ին ներկա եղա Միջին դպրոցում իր մանկավարժական փորձաշրջանն անցնող անգլերենի ուսուցիչ Արաքսի Աբգարյանի ուսումնական պարապմունքին: Պարապմունքի ընթացքում միջամտեցի և մի քանի մեթոդական հնարքներ առաջարկեցի, որոնք իրականացրեց Արաքսին: Արաքսին ունի մասնագիտական գիտելիքներ, չունի դասավանդման փորձ, բայց պատրաստակամ է սովորելու: Սկզբնական շրջանում մի քանի անգամ ներկա կլինեմ պարապմունքներին և կօգնեմ նրան խորհուրդներով:

**Յուրա Գանջալյան**

Արաքսի հետ դեռ մեկ անգամ եմ հանդիպել, տպավորությունը դրական էր, նույնիսկ ուզում ենք համագործակցել և կարաոկե-տեսահոլովակ նկարահանել/միջին և կրտսեր դպրոցների  սովորողների հետ/:

**Անի Մրտեյան**

Արաքս Աբգարյանը բարեխիղճ մարդ է, ցանկանում է աշխատել, երբեք չի զլանա, կմոտենա , կհարցնի, որպեսզի ոչինչ բաց չթողի կամ որևէ աշխատանքից հետ չմնա: Նախագծային ուսուցումը պատկերացնում է, բլոգով կարողանում է աշխատել: Հաճախ է դիմում տարբեր հարցերով՝ ուսուցման, նախագծերի , բլոգի հետ կապված:  Ճկուն է, արագ գլխի է ընկնում կամ օգնության է դիմում: Կարողանում է ճիշտ օգտագործել իր ժամանակը:

**Տաթև Աբրահամյան**

1. [***Քնարիկ Մելքոնյան***](https://qnarik967638161.wordpress.com/)-երկարացված օր, մասնակցել է Արա լեռան բարձունքի հաղթահարմանը, մասնակցել է կրթահամալիրի տնօրենի հետ քայլարշավին

**Մարիետ Սիմոնյան**

Գրագետ է և բանավոր խոսքը, և գրավոր: Լավ է մտածում և վերլուծում: Հաճելի, ժպտերես, ակտիվ աղջիկ է:

**Գոհար Բալջյան**

Քնարիկ Մելքոնյանն ակտիվ, հետևողական աղջիկ է, մեդիայում շատ արագ կողմնորոշվում, այն մարդկանցից , ովքեր չեն ամաչում հարցնել և պատրաստ են ամեն գնով նոր բան սովորել: Սկզբում դիմել էր դաստիարակի աշխատանքի համար, բայց մի քանի օր աշխատելուց հետո համոզվեց, որ դա իր աշխատանքը չի և հրաժարվեց: Հետո իմացա, որ նրան երկարացված օրվա կազմակերպչի աշխատանք են առաջարկել, ինչը կատարում է մեծ ոգևորությամբ: Հետևում եմ նրա ֆեյսբուքյան էջին, որտեղ կիսվում է իր աշխատանքային հաջողություններով:

**Գոհար Եղոյան**

Ակտիվ է, սիրով է աշխատում, հստակ է խոսքի, դրված խնդրի նկատմամբ: Երկարացված օրվա աշխատանքը կարող է հաղթահարել, բայց դեռ շատ օգնելու տեղ կա:

Էմմա Այվազյան - Էմման բարեկիրթ, զուսպ, խելացի մարդ է: Բայց, ծրագրային մասով շատ բան կա լրացնելու, տեսնելու, սովորելու, ներառվելու:

**Ընդունված ուսուցիչներին լրացուցիչ այլ աշխատանք առաջարկելու մասին**

1. [***Սիրուշ Խաչատրյան***](https://xachatryansirushgmail.wordpress.com/)***-*** երկարօրյա, կենսաբանություն,

մասնակցել է կրթահամալիրի տնօրենի հետ քայլարշավին, երգչախմբի հետ մասնակցել է դեպի Գյումրի ճամփորդությանը

**Անուշ Ասատրյան**

Սիրուշ Խաչատրյանը դասավանդում է կենսաբանություն։Դասալսման ժամանակ փորձել ենք իրականացնել խմբային նախագծային աշխատանքներ՝ պատշգամբում տնկել ենք քրիզանթեմների կտրոններ,որի ընթացքում սովորողները ստացել են նաև ամբողջական տեղեկություն բույսի խնամքի  վերաբերյալ։ Կարողանում է արդյունավետ օգտագործել բլոգը որպես կրթական միջավայր՝տեղադրված են հետաքրքիր նյութեր, սխեմաներ։ Սիրով աշխատում է սովորողների փոքր խմբերի հետ՝ իրականացնում են բույսերի և կենդանիների խնամք։

**Արմինե Թոփչյան**

Կարճ ժամանակահատվածում իմ դիտարկմամբ Սիրանուշ Խաչատրյանը լուռ, առաջին հայացքից ակտիվությամբ աչքի չընկնող, բայց պատասխանատու-պարտաճանաչ, ընկալող մարդ է: Գործուն մասնակցեց հեծանվային տեխսպասարկման սեմինարին, քայլարշավին: Մասնակցեց նաև երգչախմբի՝ Ազատան-Գյումրի կրթամշակութային ճամփորդությանը, միացավ պարերգերին, [նյութ հրապարակեց օրվա մասին](https://xachatryansirushgmail.wordpress.com/2018/09/23/%D5%AB%D5%BD%D5%AF-%D5%A3%D5%B5%D5%B8%D6%82%D5%B4%D6%80%D5%AB%D5%B6-%D5%A4%D5%A5%D5%BC-%D5%B6%D5%B8%D6%82%D5%B5%D5%B6%D5%B6-%D5%A7/):

Հետևել եմ ֆեյսբուքյան էջին, հայատառ է գրում, անհանգստացնող բան չեմ նկատել։

1. [***Էմմա Այվազյան***](https://emma89ayvazyangmail.wordpress.com/), քիմիա-ընտրություն, բնագիտություն, մասնակցել է Սևանի “Ժայռ” ճամբարին

**Անուշ Ասատրյան -**Էմման դասավանդում է բնագիտություն, կարողանում է համախմբել դասարանը, դասապրոցեսի ընթացքում կազմակերպում է խմբային աշխատանքներ, հերաքրքիր փորձեր, թիմային քննարկումներ,

կազմել է ֆլեշմոբի հարցեր, որոնք տեղադրված են բլոգում, հետաքրքիր և միաժամանակ մատչելի հարցեր են, հոտեմբեր ամսին կներառվեն ֆլեշմոբում։

1. [***Հասմիկ Գրիգորյան***](https://armchinari260204571.wordpress.com/)-գորգագործություն-արհեստ, մասնակցել է Արագածի բարձունքի հաղթահարմանը

**Մարիետ Սիմոնյան -**Հասուն մարդ է, հասուն մտքով: Լավ է մտածում: Առաջադրանքները թերի է կատարել: Բայց արվածը որակով է: Բանավոր խոսքի մեջ տնավարաություն կա, թափթփվածություն: Անսպասելի ժպիտ ունի: Հետաքրքիր մարդ է երևում

**Կարինե Մացակյան -** Ուսումնասիրելով Հասմիկի գորգարվեստի արված աշխատանքները, որոնց ծանոթ եմ նրա անձնական բլոգից, կարող եմ վստահությամբ ասել, որ նա ունի բարձր մասնագիտական և մանկավարժական փորձ: Նա դասավանդել է Արցախի գեղարվեստի դպրոցում ներառական խմբի հետ: Նրա ստեղծագործությունները կատարված են մասնագիտական որակյալ հմտությամբ, մակերեսի գունային և զարդային հորինվածքի ճշգրիտ կառուցվածքով: Հասմիկը պատրաստակամ և ճկուն անձնավորություն է:

1. [***Մարիամ Սարդարյան***](https://sardaryanmariam.wordpress.com/category/%D6%82%D5%BF%D5%A1%D5%AC%D5%A5%D6%80%D5%A5%D5%B6-%D5%AC%D5%A5%D5%A6%D5%B8%D6%82/)-իտալերեն

**Շամիրամ Պողոսյան -**Մարիամ Սարդարյանը սեպտեմբեր ամսից  աշխատում եմ Հարավային դպրոցում՝ որպես երկարացված օրվա կազմակերպիչ: Պատասխանատու, պարտաճանաչ մարդ է: Մասնակցել է լողավազանի մաքրման, դասարանների մաքրման և ձևավորման աշխատանքներին: Հանգիստ մարդ է, սիրով է աշխա

տում սովորողների հետ, կիրթ է, ժպտերես, սպորտային. վարում է հեծանիվ, լողում: Ունի դասավանդող Տաթև Ստեփանյանի երաշխավորությունը:

**Արմինե Թոփչյան -**Սարդարյան Մարիամը ակտիվ, հեշտ շփվող, պատրաստակամ մարդու տպավորություն է թողել։ Մասնակցել է հեծանվաերթի, կարողանում է քշել։

Լուսինե Բուշ -Առաջարկում եմ հետևյալ մարդկանց, որ  իրականացնեն մենթորական աշխատանք նոր ընդունված դասավանդողների հետ:

Նելլի Գեղամյան, Արուսյակ Հոխիկյան- **Մարիետ Սիմոնյան**

Էմմա Այվազյան-**Տաթև Աբրահամյան** (որպես կազմակերպիչ)

Սիրուշ Խաչատրյան,Էմմա Այվազյան-(որպես բնագետ, կենսաբան)-**Անուշ Ասատրյան**

Քնարիկ Մելքոնյան-երկարօրյա-**Վարդուհի Հայրյան**

Հասմիկ Գրիգորյան որպես արհեստ-գորգագործություն, կարպետագործություն, դիզայն-**Կարինե Մացակյան**

**Հյուսիսային դպրոցի** երկարացված օրվա տարատարիք ճամբարի համար որպես կազմակերպիչ առաջարկում եմ Ֆենյա Արսենյանին և Սուսաննա Պետրոսյանին /քաղաքացիաիրավական պայմանագիր/։

[Ֆենյա Արսենյանը](https://fenyaarsenyaniblog418601046.wordpress.com/) սեպտեմբերի 7-ից որպես  կամավոր աշխատում է երկարացված օրվա ճամբարում:

Ֆենյան սահմանված կարգով անցել է վերապատրաստում և որպես Մուտք կրթահամալիր՝ Նախագծային շաբաթով։ Մասնագիտությամբ հոգեբան-մանկավարժ է, ավարտել է ԵՊՀ-ի փիլիսոփայության և հոգեբանության ֆակուլտետը։

Պատրաստակամ, պարտաճանաչ, խոնարհ, սովորող տեսակ է, աշխատում է ինքնազարգացման վրա, տիրապետում մեդիային, ունի  [բլոգ](https://fenyaarsenyaniblog418601046.wordpress.com/), հեշտ է շփվում սովորողների հետ:

Լավ է քայլում, լողն ու հեծանվավարությունը պետք է լրացնել- լավացնել /ինքնավստահության պակաս կա այս մասով/։ Մասնակցել է երկարացված օրվա կազմակերպիչների հավաքին, մեկ անգամ` Հրազդանի կիրճով քայլարշավին: Տունդարձին  ճամբարականներին  կազմակերպված, մարզական քայլքով, անվտանգ  ուղեկցում է Մայր դպրոց:   Դեռ յուրացման, ներառման փուլում է: Ծնողները չեն հայտնել դժգոհություններ:

**Հռիփսիմե Առաքելյան** - Ֆենյա Արսենյանն աշխատասեր, մարդամոտ,ժպտերես, պատրաստակամ աղջիկ է։ Վերապատրաստմանն  ակտիվորեն մասնակցել է և կատարել է բոլոր առաջադրանքները։

**Արմինե Թոփչյանի դիտարկումը`** -Ֆենյա Արսենյանը քայլարշավի ընթացքում լուռ էր: Մեկ անգամ տեսնելով՝ բնութագիր կդժվարանամ գրել. ազնիվ չէ:

Մեծ խմբով էինք, ճիշտ է, նայել եմ, բայց դրանով կարծիք կազմելն էնքան են ազնիվ չի:

**Մարի Միքայելյան** -Ֆենյա Արսենյանը մարդամոտ, խաղաղ բնավորությամբ հաճելի աղջիկ է: Միշտ պատրաստակամ է օգնել, սիրով ներառվում է առաջարկված, նախաձեռնած   գործունեության մեջ: Երեխաների հետ լավ լեզու է գտնում: Մայիս ամսին մի  քանի անգամ փոխարինել է ինձ և սեպտեմբերի 7-ից գործում է երկարացված օրվա ճամբարում, զգացել եմ, որ սովորողները նախաձեռնած գործունեության ձևերին սիրով են մասնակցում,    սիրել են կազմակերպչին։

**Կարինե Խառատյան**- Ֆենյան երեխաների հետ սիրով է աշխատում, բարեխիղճ է, պարտաճանաչ :Կարողանում է սովորողների հետ աշխատել անաղմուկ և իր շուրջը հավաքել:Կոլեկտիվի անդամների հետ շատ սիրալիր է և բարեհամբյուր:

[**Սուսաննա Պետրոսյան**](https://susannapetrosyan.wordpress.com/) **/քաղացիաիրավական պայմանագիր/**

Սուսաննա Պետրոսյանը մասնագիտությամբ ֆրանսերենի ուսուցիչ է, ավարտել է Մանկավարժական համալսարանի Օտար լեզուների ֆակուլտետի ֆրանսերեն լեզվի բաժինը: Սուսաննային երաշխավորել է Հայկուհի Հովհաննիսյանը, վերջինիս մորեղբոր դուստրն է՝ զարմուհին:

Սուսաննան  ակտիվ, պարտաճանաչ, ընդունակ աղջիկ է: Շատ արագ կողմնորոշվում է, գործընկերների կարծիքը լսում է, խորհուրդներն ընդունում: Սովորողները լսում են նրան, սիրով մասնակցում, վարում է պարտիզապուրակային նախագծեր, սենսեյի հետևողական աջակցությամբ: : Կարճ ժամանակում սովորել է աշխատել բլոգով, մեդիահմուտ է, սպորտային՝ լողում է, վարում հեծանիվ:  Ունի[բլոգ](https://susannapetrosyan.wordpress.com/), հրապարակված են աշխատանքային նախագծերը, դրանց լուսաբանումը: Մասնակցել է երկարացված օրվա կազմակերպիչների հավաքին մեկ անգամ` Հրազդանի կիրճով քայլարշավին: Կազմակերպված խումբը, մարզական քայլքով, անվտանգ  ուղեկցում է Մայր դպրոց:   Դեռ յուրացման, ներառման փուլում է: Ծնողները չեն հայտնել դժգոհություններ:

**Արմինե Թոփչյանի դիտարկումը**՝- Սուսաննան քայլարշավի ընթացքում ակտիվ էր երևում, ամեն դեպքում՝ անընդհատ տիարի կողքին էր հայտնվում  :

**Կարինե Մամիկոնյան** -Սուսաննան  բարեկիրթ, կազմակերպված, պարտաճանաչ,զուսպ և խաղաղ, ակտիվ, հաճելի մարդ է: Առաջին շաբաթվա ընթացքում տարատարիք խմբում, որտեղ ընդգրկված են նաև երկու առանձնահատուկ կարիքով սովորողներ, ուներ դժվարություններ, բայց երկրորդ շաբաթվա ընթացքում կարողացավ դրանք հաղթահարել, ցուցաբերել ինքնավստահ գործունեություն ու տոկունություն: Ունի աշխատողների աջակցությունը, հետևաբար ինքնավստահությունը կավելանա, աշխատանքում կունենա ընդգծված արդյունքներ: